techiaith/cofnodycynulliad_en-cy huggingface dataset:
English: Leader of the house, can I ask for a Government statement on screening services, particularly as I've had representations recently concerning Bowel Screening Wales? It operates as a bespoke screening service, as you know, yet is sort of vaguely part of the NHS, but basically stand-alone as well. Bowel Screening Wales does excellent work, however if someone who has had a previous bowel problem, and a negative bowel screen as part of the bowel screening programme, then develops a new bowel symptom, this cannot be dealt with by Bowel Screening Wales, as they only do stand-alone screening at pre-determined intervals, despite the fact that it's a surveillance service. So, the situation at the moment is that if people then develop a new bowel symptom, despite being under surveillance by Bowel Screening Wales, they're directed back to their general practitioner, who then has the binary choice of urgent referral or routine referral that can take months. Surely, could there be a third way in such a situation of a fast-track referral if a new problem arises when a patient is already under Bowel Screening Wales surveillance? Thank you.
Welsh: Arweinydd y tŷ, a gaf i ofyn i'r Llywodraeth am ddatganiad ar wasanaethau sgrinio, yn enwedig gan fy mod i wedi cael sylwadau ynghylch Sgrinio Coluddion Cymru yn ddiweddar? Mae'n gweithredu fel gwasanaeth sgrinio pwrpasol, fel y gwyddoch, ond eto mae'n rhan o'r GIG mewn rhyw ffordd, ond yn y bôn mae'n annibynnol hefyd. Mae Sgrinio Coluddion Cymru yn gwneud gwaith rhagorol, fodd bynnag, os oes rhywun sydd wedi cael problem goluddyn yn flaenorol, ac wedi cael sgriniad coluddyn negyddol yn rhan o'r rhaglen, ac yna'n datblygu symptom coluddyn newydd, nid yw Sgrinio Coluddion Cymru yn gallu ymdrin â hyn gan mai sgrinio annibynnol ar adegau penodol y maen nhw'n ei wneud, er gwaethaf y ffaith mai gwasanaeth gwyliadwriaeth ydyw. Felly, y sefyllfa ar hyn o bryd yw, fod pobl sy'n datblygu symptom coluddyn newydd, er eu bod o dan wyliadwriaeth Sgrinio Coluddion Cymru, yn cael eu cyfeirio yn eu holau at eu meddyg teulu, sydd â'r dewis deuaidd wedyn o atgyfeiriad brys neu atgyfeiriad arferol a all gymryd misoedd. Does bosib nad oes trydedd ffordd yn y fath sefyllfa o atgyfeirio'n gyflym be byddai problem newydd yn codi pan fo claf eisoes o dan wyliadwriaeth Sgrinio Coluddion Cymru? Diolch.
English: The Member raises a very important point, and, Llywydd, I'm very pleased to say that, on my sixtieth birthday, I received a bowel screening kit from NHS Wales. It was amongst the less expected presents that I received on my sixtieth birthday, but was possibly the most important one. I think it's very important that people take part in that screening; it's a very important thing that we should all do. I'm not familiar with the issue that he raises. I suggest he writes to the Cabinet Secretary, and, if that raises an issue of more significance than that, I will arrange for a statement. Otherwise, I'll make sure that the reply is available to all AMs.
Welsh: Mae'r Aelod yn codi pwynt pwysig iawn, a, Llywydd, rwyf yn falch iawn o ddweud, ar fy mhen-blwydd yn drigain oed, fy mod wedi cael pecyn sgrinio coluddyn oddi wrth GIG Cymru. Roedd ymhlith fy anrhegion lleiaf disgwyliedig ar fy mhen-blwydd yn drigain, ond mae'n bosibl mai dyna'r pwysicaf. Rwyf yn meddwl ei bod hi'n bwysig iawn bod pobl yn cymryd rhan yn y sgrinio hwnnw; mae'n beth bwysig iawn y dylem i gyd ei wneud. Nid wyf yn gyfarwydd â'r mater y mae'n ei godi. Rwyf yn awgrymu ei fod yn ysgrifennu at Ysgrifennydd y Cabinet, ac, os bydd hynny'n codi mater sy'n fwy sylweddol na hynny, byddaf yn gwneud trefniadau ar gyfer datganiad. Fel arall, byddaf yn gwneud yn siŵr bod yr ateb ar gael i holl Aelodau'r Cynulliad.
English: I wanted to raise two issues with the leader of the house. The first is the Which report, which came out last week, revealing the fact that two thirds of banks have now closed - over the last 30 years, two thirds of banks have closed - and this has left communities without access to a local bank, and leaving high streets empty. In Cardiff North, we've lost banks from Rhiwbina, Whitchurch, Birchgrove - nearly every community. And, in fact, one bank is still empty - in the centre of a shopping centre - that had closed years ago. I know we have debated in the past in this Chamber the issue of banks and bank closures, but perhaps - . Would it be possible for the Government to have another look at this issue and just see if any more can be done to help some of these communities? And, secondly, I wondered if it might be possible to have a debate on Lyme disease. One of my constituents from Cardiff North is campaigning on this issue, and, in fact, we held a meeting in the Pierhead today about Lyme disease, wanting to raise the profile of the disease, the fact that it is little known and that there are many different complications from it. And there have been debates in the Scottish Parliament, the House of Commons and the House of Lords, and will be in the European Parliament, but it does seem it is a little-known disease that causes a huge amount of misery for those people who are afflicted with it.
Welsh: Roeddwn yn dymuno codi dau fater gydag arweinydd y tŷ. Y cyntaf yw'r adroddiad Which, a gyhoeddwyd yr wythnos diwethaf, sy'n datgelu'r ffaith fod dwy ran o dair o'r banciau bellach wedi cau erbyn hyn - yn ystod y 30 mlynedd diwethaf, mae dwy ran o dair o'r banciau wedi cau - ac mae hyn wedi gadael cymunedau heb fanc lleol, sydd hefyd yn gadael y Stryd Fawr yn wag. Yng Ngogledd Caerdydd, rydym wedi colli banciau o Riwbeina, yr Eglwys Newydd, Llwynfedw - pob cymuned bron. Ac, yn wir, mae un banc yn dal yn wag - yng nghanol canolfan siopa - a oedd wedi cau flynyddoedd yn ôl. Gwn ein bod wedi trafod y mater o fanciau a chau banciau yn y Siambr hon yn y gorffennol, ond efallai - . A fyddai'n bosibl i'r Llywodraeth gael golwg arall ar y mater hwn a gweld a oes unrhyw beth arall y gellir ei wneud i helpu rhai o'r cymunedau hyn? Ac, yn ail, tybed a fyddai modd cael dadl ar glefyd Lyme. Mae un o'm hetholwyr yng Ngogledd Caerdydd yn ymgyrchu ar y mater hwn, ac, yn wir, fe wnaethom ni gynnal cyfarfod am glefyd Lyme yn y Pierhead heddiw gyda'r bwriad o godi proffil y clefyd; y ffaith yw mai ychydig sy'n hysbys a bod llawer o gymhlethdodau gwahanol sy'n deillio ohono. Ac mae llawer o ddadleuon wedi eu cynnal yn Senedd yr Alban, yn Nhŷ'r Cyffredin ac yn Nhŷ'r Arglwyddi, a byddant hefyd yn Senedd Ewrop, ond mae'n ymddangos bod hwn yn glefyd nad oes llawer o wybodaeth amdano sy'n achosi llawer iawn o drallod i'r bobl hynny sydd yn dioddef oddi wrtho.
English: Leader of the house, may I ask for a statement from the Cabinet Secretary for Energy, Planning and Rural Affairs on WWF Cymru's claim that one in 15 wildlife species in Wales is at risk of disappearing altogether? They say that global threats to wildlife and habitats identified in the 'Living Planet Report 2018' are echoed in Wales. Species under threat include hen harriers and water voles. We have seen a comeback in red kite numbers in Wales, thanks to better protection and dedicated conservation programmes. So, may we have a statement from the Cabinet Secretary on what action she will take to halt wildlife decline and to protect the habitats of threatened species in our beautiful country?
Welsh: Arweinydd y tŷ, a gaf i ofyn am ddatganiad gan Ysgrifennydd y Cabinet dros Ynni, Cynllunio a Materion Gwledig ar honiad WWF Cymru bod un o bob 15 rhywogaeth o fywyd gwyllt yng Nghymru mewn perygl o ddiflannu yn gyfan gwbl? Maen nhw'n dweud bod bygythiadau byd-eang i fywyd gwyllt a chynefinoedd a nodwyd yn 'Living Planet Report 2018' yn cael eu hadleisio yng Nghymru. Mae bodaod tinwyn a llygod pengrwn y dŵr ymhlith y rhywogaethau sydd o dan fygythiad. Rydym wedi gweld niferoedd y barcut coch yn codi yng Nghymru, diolch i amddiffyn gwell a rhaglenni cadwraeth penodol. Felly, a gawn ni ddatganiad gan Ysgrifennydd y Cabinet ar y camau y bydd hi'n eu cymryd i atal dirywiad bywyd gwyllt a diogelu cynefinoedd rhywogaethau sydd o dan fygythiad yn ein gwlad fendigedig?
English: This is very much a central plank of most of our land management systems and indeed most of the support in the rural development fund, around what we can do to increase biodiversity and wildlife habitats. It's a very important function to understand how bioservices, biosystems, can be monetised in that way so that people can be encouraged to do it. We have fallen behind in the UK in terms, for example, of tree planting, and we have very low amounts of tree planting in Wales. We are looking to see if there are systems in place that can increase the range of habitats and biodiversity available across Wales. It is something we're very concerned about. The Minister for Environment is shortly going to be consulting on a climate change adaptation plan, which will include looking at the loss of biodiversity and habitat change, and I encourage all Members to respond to the consultation on that plan as early as possible, making the points that Mohammad Asghar has pointed out to us.
Welsh: Mae hon yn elfen ganolog o'r rhan fwyaf o'n systemau rheoli tir ac yn wir y rhan fwyaf o'r cymorth yn y gronfa ddatblygu wledig, ynglŷn â'r hyn y gallwn ei wneud i gynyddu bioamrywiaeth a chynefinoedd bywyd gwyllt. Mae'n swyddogaeth bwysig iawn deall sut y gellir pennu gwerth biowasanaethau, biosystemau, yn y ffordd honno mewn termau ariannol fel y gellir annog pobl i wneud hynny. Rydym wedi syrthio y tu ôl i'r DU o ran, er enghraifft, plannu coed, a nifer fach iawn o goed sy'n cael eu plannu yng Nghymru. Rydym yn edrych i weld a oes systemau ar waith a all gynyddu'r ystod o gynefinoedd a bioamrywiaeth sydd ar gael ledled Cymru. Mae'n rhywbeth yr ydym yn bryderus iawn yn ei gylch. Cyn bo hir, bydd Gweinidog yr Amgylchedd yn ymgynghori ar gynllun addasu newid yn yr hinsawdd, a fydd yn cynnwys edrych ar golli bioamrywiaeth a newid cynefinoedd, ac rwyf yn annog yr holl Aelodau i ymateb i'r ymgynghoriad ar y cynllun hwnnw cyn gynted ag y bo modd, gan wneud y pwyntiau y mae Mohammad Asghar wedi tynnu ein sylw atynt.
English: On that very last point, I was going to ask for a statement; I'm quite surprised at how dismissive the leader of the house has been on that. Many constituents, over the last week, certainly, have contacted me, and it has been evidenced here today with the leader of the opposition's comments and the Member from Plaid Cymru's comments and hard evidence of trains just not turning up. I think in 16 cases there were no trains on one particular line - north, south, mid or west Wales, you can find examples of that. When the franchise was launched, Ministers were all over the press, and rightly so, because it promises much, and, if delivered correctly, will see an improvement. But Members in this house are getting berated, time and time again, by their constituents about the level of service that has happened over the last month. It surely is incumbent on the Cabinet Secretary to come to this house before the Christmas recess and highlight what action is being taken to address, hopefully, shortcomings that are in the short term, not the medium to long term. And I would hope that the Cabinet Secretary would welcome that opportunity to put on record what pressure he is putting on Transport for Wales and their contractors to up their game. Otherwise, it will be a dereliction of duty on behalf of the Government. I do hope that the leader of the house will reflect on the answer she just gave and make time for a statement for the Cabinet Secretary to come here before the Christmas recess to address these failings within the transport system here in Wales.
Welsh: Ar y pwynt olaf un yna, roeddwn i'n mynd i ofyn am ddatganiad; rwyf yn synnu braidd pa mor ddiystyriol y mae arweinydd y tŷ wedi bod ar hynny. Mae llawer o etholwyr, yn ystod yr wythnos diwethaf, yn sicr, wedi cysylltu â mi, ac mae hynny wedi ei weld yma heddiw gyda sylwadau arweinydd yr wrthblaid a sylwadau'r Aelod Plaid Cymru a thystiolaeth gadarn o drenau nad ydynt yn cyrraedd. Mewn 16 o achosion, rwyf yn credu, nid oedd trenau ar un rheilffordd benodol - y gogledd, y de, y canolbarth neu'r gorllewin, gallwch ddod o hyd i enghreifftiau o hynny. Pan lansiwyd y fasnachfraint, roedd Gweinidogion ym mhob man yn y wasg, ac yn briodol felly, gan fod hyn yn addo llawer, ac, os caiff ei weithredu'n gywir, bydd yn golygu gwelliant. Ond mae Aelodau yn y tŷ hwn yn cael eu beio, dro ar ôl tro, gan eu hetholwyr ynghylch lefel y gwasanaeth a gafwyd yn ystod y mis diwethaf. Yn sicr, mae'n ddyletswydd ar Ysgrifennydd y Cabinet i ddod i'r tŷ hwn cyn toriad y Nadolig ac amlygu pa gamau a gymerir i fynd i'r afael â diffygion sydd, gobeithio, yn y tymor byr, yn hytrach na'r tymor canolig neu hir. A byddwn yn gobeithio y bydd Ysgrifennydd y Cabinet yn croesawu'r cyfle hwnnw i gofnodi pa bwysau y mae'n ei roi ar Drafnidiaeth Cymru a'u contractwyr i berfformio'n well. Fel arall, bydd yn golygu bod y Llywodraeth yn esgeuluso ei dyletswydd. Rwyf yn gobeithio'n wir y bydd arweinydd y tŷ yn adlewyrchu ar yr ateb y mae hi newydd ei roi gan wneud amser ar gyfer datganiad fel y gall Ysgrifennydd y Cabinet ddod yma cyn toriad y Nadolig i fynd i'r afael â'r methiannau hyn o fewn y system drafnidiaeth yma yng Nghymru.
English: I wasn't being dismissive. I said that I didn't have anything to add to the comprehensive answer that the First Minister gave; I don't see how that's dismissive. The Cabinet Secretary will be answering oral Assembly questions as part of the cycle over the next few weeks, and there will be ample opportunity for Members to question him on specifics, but I'm afraid I think the idea that after one month of running a franchise we should have solved all the problems and all the rest of it is just not credible. We've been in charge of the franchise for one month. The Cabinet Secretary, in announcing that, set out a programme of action to do with the rail franchise, which the First Minister reiterated during First Minister's questions. I'm merely saying that I don't have anything to add to that at the moment, and, if you want to ask specific questions of the Cabinet Secretary, you will of course be very free to do so.
Welsh: Nid oeddwn yn bod yn ddiystyriol. Dywedais nad oedd gennyf unrhyw beth i'w ychwanegu at yr ateb cynhwysfawr a roddodd y Prif Weinidog; nid wyf yn gweld sut mae hynny'n ddiystyriol. Bydd Ysgrifennydd y Cabinet yn ateb cwestiynau llafar y Cynulliad yn rhan o'r cylchdro yn ystod yr ychydig wythnosau nesaf, a bydd digon o gyfle i Aelodau ei holi ynghylch y manylion, ond mae arnaf ofn nad wyf yn credu bod y syniad y dylem fod wedi datrys yr holl broblemau a phopeth arall ar ôl rhedeg masnachfraint am fis yn gredadwy. Wrth gyhoeddi hynny, gosododd Ysgrifennydd y Cabinet raglen weithredu a oedd yn ymwneud â masnachfraint y rheilffyrdd, a ailadroddwyd gan y Prif Weinidog yn ystod cwestiynau i'r Prif Weinidog. Yr unig beth yr wyf yn ei ddweud yw nad oes gennyf unrhyw beth i'w ychwanegu at hynny ar hyn o bryd, ac, os ydych chi eisiau gofyn cwestiynau penodol i Ysgrifennydd y Cabinet, wrth gwrs mae croeso i chi wneud hynny.
English: I'd like to ask for an update on ongoing parking problems along the A5 in the Lake Ogwen area in my constituency. Over a year has passed since local representatives asked for action and a particular plan to find a swift resolution to the problem in this area. Six months have passed since the Minister received a feasibility study of the problems, but, again, there has been no progress made. In a written question from me, asking when that feasibility study on the parking problem would be published, the response I received was that the report was being translated. So, there are two issues arising that I'd like you to look into. Is it common practice to take six months to translate reports, and, secondly, what is happening in order to resolve the parking problems near lake Ogwen? And, secondly, I'm afraid that, once again, I do have to ask about the timetable for the building of the Bontnewydd bypass. A session for prospective apprentices was cancelled recently, and there is no sign of any work on the site, and, naturally, therefore, people in my area are starting to become concerned about what is happening and they're asking whether there is to be even more delay with the bypass.
Welsh: Hoffwn i ofyn am ddiweddariad ynglŷn â phroblemau parcio parhaus ar hyd yr A5 yn ardal Llyn Ogwen yn fy etholaeth i. Mae yna dros flwyddyn wedi pasio ers i gynrychiolwyr lleol holi am weithredu a chynllun pendant i chwilio am ddatrysiad buan i'r broblem yn yr ardal. Mae yna chwe mis wedi pasio ers i'r Gweinidog dderbyn astudiaeth dichonoldeb o'r problemau, ond, eto i gyd, nid oes yna symud ymlaen. Mewn cwestiwn ysgrifenedig gennyf yn gofyn pryd byddai astudiaeth dichonoldeb ar y broblem parcio yn cael ei chyhoeddi, yr ateb a ddaeth i law oedd bod yr adroddiad yn cael ei gyfieithu. Wedyn, mae yna ddau fater yn codi yr hoffwn ichi ymchwilio iddyn nhw. A ydy hi'n arferol i gymryd chwe mis i gyfieithu adroddiadau? Ac, yn ail, beth sy'n digwydd er mwyn datrys y problemau parcio ger llyn Ogwen? Ac yn ail, mae arnaf ofn, unwaith eto, fy mod i'n gorfod holi am amserlen adeiladu ffordd osgoi Bontnewydd. Fe ganslwyd sesiwn i ddarpar brentisiaid yn ddiweddar, ac nid oes yna ddim sôn am unrhyw waith ar y safle. Yn naturiol, felly, mae pobl yn fy ardal i yn dechrau pryderu ynglŷn â beth sydd yn digwydd ac yn gofyn a oes yna oedi unwaith yn rhagor efo ffordd osgoi Bontnewydd.
English: On that second one, I'll ask the Cabinet Secretary to write directly to her and explain where we are in the timetable. I'm afraid I don't have that information with me, but I'll ask him to clarify. On the first point, again, I didn't realise the timescale had slipped that much, and I'm more than happy to discuss with the Cabinet Secretary where we are on the timescale and let the Member know.
Welsh: Ynglŷn â'r ail bwynt, byddaf yn gofyn i Ysgrifennydd y Cabinet ysgrifennu ati'n uniongyrchol ac egluro iddi lle'r ydym ni ar yr amserlen. Mae arnaf ofn nad yw'r wybodaeth honno gennyf, ond byddaf yn gofyn iddo egluro. Ynglŷn â'r pwynt cyntaf, unwaith eto, wnes i ddim sylweddoli bod yr amserlen wedi llithro cymaint â hynny, ac rwyf yn fwy na pharod i drafod lle'r ydym ni ar yr amserlen gydag Ysgrifennydd y Cabinet ac i adael i'r Aelod wybod.
English: Could we have a statement on the M4 relief road? When you stood in for the First Minister on 23 October, leader of the house, you promised a binding vote in Government time and then said this was timetabled for the week commencing 4 December. We now have the business timetable through to Christmas and there's no sign of any motion on the M4. Did you misspeak? Could you also perhaps give us the Government's perspective on the First Minister's interview on 15 November? Asked by BBC Wales whether he still intended to decide whether the road is built, the First Minister said, 'Yes, the plan is that I will take the decision'. Is that the case, and, if so, isn't it just the planning permission that the First Minister would be determining, as opposed to whether the road would actually be funded and built? He then went on to say, 'The inspector's report has been received. It's more than 500 pages long, so it takes some time to digest and analyse', as some of us know with the withdrawal agreement. But he then said, 'I've not seen the report yet, but I expect that the report will be ready for me to take a decision by the end of the month'. Surely, if it's so long and complex, the First Minister should be given it as quickly as possible if he's genuinely going to take the decision himself rather than just rubber-stamp someone else's decision, and, while he's about it, could it be published so that we can all read it too?
Welsh: A gawn ni ddatganiad ar ffordd liniaru'r M4? Pan oeddech chi'n cymryd lle'r Prif Weinidog ar 23 Hydref, arweinydd y tŷ, fe wnaethoch addo pleidlais rwymol yn amser y Llywodraeth a dywedasoch wedyn fod hyn wedi ei drefnu ar gyfer yr wythnos yn dechrau ar 4 Rhagfyr. Mae'r amserlen gennym hyd at y Nadolig bellach ac nid oes golwg o unrhyw gynnig ar yr M4. A wnaethoch chi gamsiarad? A wnewch chi hefyd, efallai, roi safbwynt y Llywodraeth inni ynghylch cyfweliad y Prif Weinidog ar 15 Tachwedd? Pan ofynnodd BBC Wales iddo a oedd yn dal yn bwriadu penderfynu pa un a fyddai'r ffordd yn cael ei hadeiladu, dywedodd y Prif Weinidog: Ydw, y cynllun yw y byddaf i'n gwneud y penderfyniad. A yw hynny'n wir, ac, os felly, onid y caniatâd cynllunio yn unig y byddai'r Prif Weinidog yn penderfynu arno, yn hytrach na phenderfynu ar ba un a fyddai'r ffordd yn cael ei chyllido a'i hadeiladu? Yna aeth ymlaen i ddweud: Mae adroddiad yr arolygydd wedi ei dderbyn. Mae'n fwy na 500 o dudalennau o hyd, felly mae'n cymryd peth amser i'w ddarllen a'i ddadansoddi, fel y mae rhai ohonom yn gwybod gyda'r cytundeb ymadael. Ond dywedodd wedyn: Nid wyf wedi gweld yr adroddiad eto, ond rwyf yn disgwyl y bydd yr adroddiad yn barod i mi wneud penderfyniad erbyn diwedd y mis. Yn sicr, os yw'r adroddiad mor hir a chymhleth, oni ddylid ei roi i'r Prif Weinidog cyn gynted â phosibl os yw ef am wneud y penderfyniad ei hun mewn gwirionedd yn hytrach na chymeradwyo penderfyniad rhywun arall yn unig, a thra ei fod wrthi, a yw'n bosibl cyhoeddi'r adroddiad fel y gall pob un ohonom ni ei ddarllen hefyd?
English: Yes, in answer to this question, when I did stand in for the First Minister in First Minister's questions, I read out a very long and complex legal timescale and process that was attached to the point in time at which people can take various decisions, and so on. I'm more than happy to circulate that back to the Member. I made it very clear that there was a legal process in which we were, and that we were awaiting the various legal advices and summaries of evidence and so on, that the First Minister still hopes to be able to make that decision, and that the debate will then follow. I've also made it very clear in answer to Rhun ap Iorwerth, in answer to a business statement very recently, that we've space on the timetable for that to happen if it can, but that I could not be guaranteeing that it would. We will do it if we can. If it's not possible within the timescale, then, Llywydd, I will be very sure to make both Business Committee and this Chamber aware of where we are with it.
Welsh: Ie, mewn ateb i'r cwestiwn hwn, pan oeddwn i'n cymryd lle'r Prif Weinidog yn ystod cwestiynau i'r Prif Weinidog, darllenais amserlen gyfreithiol a phroses hir iawn a chymhleth a oedd yn gysylltiedig â'r amser y gall pobl wneud penderfyniadau gwahanol, ac ati. Rwyf yn fwy na pharod i'w dosbarthu yn ôl i'r Aelod. Gwneuthum yn glir iawn ein bod mewn proses gyfreithiol, a'n bod ni'n disgwyl am grynodebau o'r dystiolaeth a'r cynghorion cyfreithiol amrywiol ac ati, a bod y Prif Weinidog yn dal yn gobeithio gwneud y penderfyniad hwnnw, ac y bydd y ddadl yn dilyn wedyn. Rwyf hefyd wedi ei gwneud hi'n glir iawn wrth ateb Rhun ap Iorwerth, wrth ateb i ddatganiad busnes yn ddiweddar iawn, fod gennym le i hynny ddigwydd ar yr amserlen os yw hynny'n bosibl, ond na allwn warantu y byddai. Byddwn yn gwneud hyn os gallwn. Os nad yw'n bosibl o fewn yr amserlen, yna, Llywydd, byddaf yn bendant iawn yn sicrhau bod y Pwyllgor Busnes a'r Siambr hon yn ymwybodol o ble'r ydym ni arni ynglŷn â hyn.